
____.02.2011 nr _____
Äkkeküla 2 ja Äkkeküla 3 ning selle lähiala
detailplaneeringu planeeringuala piiride ja nimetuse muutmine
1. Asjaolud ja menetluse käik
Äkkeküla 2 ja Äkkeküla 3 maa-ala detailplaneering on algatatud Narva Linnavolikogu 25.08.2005 otsusega nr 133/60 Narva Linnavalitsuse Arhitektuuri- ja Linnaplaneerimise Ameti ettepanekul. 
Detailplaneeringu koostamise eesmärgiks on planeeritavale maa-alale ehitusõiguse andmine tervise- ja spordikompleksi ehitamiseks ning terviseradade rajamiseks, maa-ala kruntideks jagamine, heakorrastuse, haljastuse, liikluskorralduse (juurdepääsude ja parkimise) ja jalakäijate teede lahendamine, tehnovõrkude asukoha määramine ning varustamisega lahendamine. Planeeritava ala pindala on ca 88 ha. 
06.07.2006 Narva Linnavolikogu otsusega nr 118 toimus detailplaneeringu nimetuse ja lähteülesande muutmine. „Äkkeküla 2 ja Äkkeküla 3 maa-ala detailplaneeringu“ nimetus muudeti „Äkkeküla 2 ja Äkkeküla 3 ning selle lähiala detailplaneeringuks“. Samuti muudeti lähteülesande nr DP 28-2005 punk 10 ning kinnitati planeeringu maa-ala uued piirid.

08.04.2010 Narva Linnavolikogu otsusega nr 46 toimus detailplaneeringuala piiride muutmine, kuna tekkis vajadus kaasata planeeringusse Pähklimäe tänava koridori pikendus kavandatavale teele krundipiiride moodustamiseks ja transpordimaa maakasutuse sihtotstarbe määramiseks. Planeeritava ala pindalaks kujunes ca 90 ha.
Vabariigi Valitsuse 20.12.2007 vastuvõetud määrusega nr 251 „Aadressiandmete süsteem” kooskõlla viimiseks nimetati Narva Linnavalitsuse korraldusega nr 181-k maaüksused Äkkeküla 2 ja Äkkeküla 3 ümber Suur-Äkke ja Väike-Äkke maaüksusteks. Seoses maaüksuste nimede muutmisega tuleb muuta detailplaneeringu nimetust „Äkkeküla 2 ja Äkkeküla 3 ning selle lähiala detailplaneering“ nimetuseks „Suur-Äkke ja Väike-Äkke ning nende lähiala detailplaneering“.
Vastavalt 17.03.2010 Maa-Ameti kirjale nr 6.2-3/2557 reformimata riigimaale planeeritud elamumaa sihtotstarbega kruntidest 17, 18, 19, 20, 21, 22, 23, 24 ei ole võimalik moodustada iseseisvalt kasutatavaid kinnisasju ega taotleda neid munitsipaalomandisse kuna ülalnimetatud krundid piirnevad eraomandis olevate kinnisasjadega (maareformi seadus § 22 lõike 1²). Lähtudes sellest on mõistlik jätta krundid 17, 18, 19, 20, 21, 22, 23, 24 planeeringualast välja ning moodustada iseseisvalt kasutatavad kinnisasjad Vaabariigi valitsuse 22.02.2007 määruse nr 50 „Maareformi seaduse § 22 lõikes 1² sätestatud maa erastamise kord“ alusel.
Reformimata riigimaale kavandatud elamumaa sihtotstarbega krunt 11 on omavoliliste aiamaade ala, mille planeerimine ei vasta käsitletava detailplaneeringu eesmärgile kujundada tervise- ja spordikompleks ning on seepärast mõistlik jätta planeeringualast välja. 
Samuti ei ole Narva linnal kui tellijal huvi ega konkreetseid plaane reformimata riigimaale ühiskondlike ehitiste maa sihtotstarbega krundi 9 ning liiklusmaa sihtotstarbega krundi 10 planeerimiseks. 

Tulenevalt eelnimetatud asjaoludest ning detailplaneeringu kiiremaks menetlemiseks on otstarbekas jätta krundid 9 kuni 11, krundid 17 kuni 24 ning nende vaheline üldmaa sihtotstarbega krunt 12 planeeringualast välja ning kinnitada uued detailplaneeringuala piirid pindalaga 76 ha.
2. Õiguslikud alused      
2.1. Haldusmenetluse § 68 lõike 2 kohaselt haldusakti muutmise otsustab haldusorgan, kelle pädevuses  oleks haldusakti andmine muutmise ajal. 
2.2. Vastavalt haldusmenetluse seaduse § 70 lõikele 1 muutmine vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded.
3. Otsus
3.1. Kinnitada detailplaneeringu uueks nimetuseks „Suur-Äkke ja Väike-Äkke ning nende lähiala detailplaneering“.
3.2. Kinnitada detailplaneeringu uued piirid vastavalt lisatud asukohaskeemile LISA 1.
4. Rakendussätted

4.1. Otsus jõustub seadusega ettenähtud korras.
4.2. Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.
Mihhail Stalnuhhin

Linnavolikogu esimees

LISA 1
Narva Linnavolikogu _________2011 otsuse nr _____ juurde 

Suur-Äkke ja Väike-Äkke ning nende lähiala detailplaneering (endine nimetus „Äkkeküla 2 ja Äkkeküla 3 ning selle lähiala detailplaneering“) asukohaskeem
Planeeringuala liigikaudne pindala 76 ha

